Diari Oficial de la Generalitat Valenciana


Sumari del DOGV 6108, del 23-09-2009 (2009/10217)

RESOLUCIÓ de 17 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es dóna publicitat de l'acció formativa dirigida als agents d'Ocupació i Desenrotllament Local, de la línia de crèdit i de l'import global màxim destinat a finançar esta i s'obri el termini per a presentació de sol·licituds de subvenció per a les corporacions locals, per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10762


Data del document
:   17-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * desenvolupament rural
    * administració local
    * ajuda a l'ocupació
    * iniciativa local d'ocupació

RESOLUCIÓ de 17 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es dóna publicitat de l'acció formativa dirigida als agents d'Ocupació i Desenrotllament Local, de la línia de crèdit i de l'import global màxim destinat a finançar esta i s'obri el termini per a presentació de sol·licituds de subvenció per a les corporacions locals, per a l'exercici 2009. [2009/10187]  
El 29 de maig de 2009 es va publicar en el Diari Oficial de la Comunitat Valenciana (DOCV núm.6024), l'ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenrotllament Local per a l'exercici 2009.   
El títol III de l'esmentada convocatòria establix les subvencions a la formació dels agents d'Ocupació i Desenrotllament Local. D'acord amb l'article 24 d'esta, les corporacions locals o les entitats dependents o vinculades a estes o a la citada convocatòria establix les subvencions a la formació dels agents d'Ocupació i Desenrotllament Local. D'acord amb l'article 24 d'esta, les corporacions locals o les entitats depenents o vinculades a estes podran ser beneficiàries d'una subvenció per a finançar parcialment els costos de formació i actualització permanent dels seus agents d'Ocupació i Desenrotllament Local, d'acord amb este article procedix donar publicitat de l'acció formativa subvencionable, tot indicant el termini per a presentació de sol·licituds.   
D'altra banda, després de l'aprovació i la publicació de la Llei 17/2008, de 29 de desembre, de Pressupostos de la Generalitat per a l'exercici 2009, (DOGV núm. 5.924, de 31 de desembre de 2008), d'acord amb allò establit en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, procedix donar publicitat del crèdit així com a la línia pressupostària destinada a finançar el programa de formació dels agents d'Ocupació i Desenrotllament Local.  
Per tot això, i d'acord amb allò establit en l'article 4.2 i 24 de l'Ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local, resolc:  
Primer. Accions formatives subvencionables  
Les corporacions locals o les entitats depenents i vinculades a estes podran sol·licitar una subvenció per a finançar parcialment el cost de formació dels seus agents d'Ocupació i Desenrotllament Local, en relació amb l'oferta formativa següent:   
a) -Màster Oficial en Gestió i Promoció del Desenrotllament Local, organitzat per l'Institut Interuniversitari de Desenrotllament Local (UVEG; UJI).  
- Màster Oficial en Desenrotllament Local i Innovació Territorial, Universitat d'Alacant.  
b) Accions formatives impartides pels CEEI (Centres Europeus d'Empreses Innovadores), de la Comunitat Valenciana, a Castelló, València, Alcoi i Elx, condicionades a un mínim de 12 agents d'Ocupació i Desenrotllament Local per curs:  
- Seminari de Planificació Empresarial.  
- Plans d'innovació per a les PYMES  
Segon. Crèdit pressupostari  
Les subvencions destinades al programa de formació dels agents d'Ocupació i Desenrotllament Local es finançaran a càrrec del capítol 4, codi línia: T 2941000, programa pressupostari 322.51, Foment d'Ocupació, del Servici Valencià d'Ocupació i Formació per import de 122.000 €, fons propis de la Generalitat.  
Tercer. Termini de presentació de sol·licituds  
El termini de presentació de sol·licituds serà de 20 dies naturals comptadors des de l'endemà de la publicació de la present resolució.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant el mateix òrgan en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació. Quan la persona interessada siga una administració pública, podrà efectuar requeriment previ a la interposició del recurs contenciós administratiu, davant l'òrgan competent en el termini de dos mesos que es computaran a partir de l'endemà de la seua publicació, en els termes previstos en l'article 44 de la Llei 29/1998.  
València, 17 de setembre de 2009.- El secretari autonòmic d'Ocupació i director general del SERVEF: Luis Lobón Martín.